ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi - program zapošljavanja žena – faza II“*

*Pitanja pristigla na esf.info@mrms.hr od 8. 7. do 23. 7. 2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
|  RB. | PITANJE | ODGOVOR |
| 1. | 1. S obzirom da trošak vanjskih usluga više nije prihvatljiv trošak, znači li to da se trošak izrade projekta, trošak vanjskog knjigovođe ili trošak bilo kakve opreme (laptop, mobiteli, bicikl…) može financirati iz standardne veličine jediničnog troška? 2. U kojem iznosu je prihvatljiv trošak prijevoza tijekom rada te da li se može financirati i povrat mjesečne karte kao trošak prijevoza na posao i trošak prijeđenih kilometara tijekom rada? | 1. Izmjenom Uputa za prijavitelje od 1. lipnja 2020. troškovi vanjskih usluga za upravljanjem projektom više nisu prihvatljivi u sklopu ovog poziva kao takvi. Odnosno, troškovi osoblja za provedbu upravljanja projektom i administracije, kao i troškovi opreme te neizravni troškovi uključeni su u vrijednost jediničnog troška pružanja jednomjesečne usluge potpora i podrška starijim i/ili nemoćnim osobama od strane pripadnice ciljane skupine te se ne mogu zasebno planirati ili potraživati.Sukladno predmetnom, skrećemo pozornost na točku 4.1.1.:„U vrijednost jediničnih troškova uključeni su i ne mogu se zasebno planirati ili potraživati sljedeći troškovi: troškovi plaće u iznosu minimalne plaće sukladno važećoj Uredbi Vlade RH o visini minimalne plaće za tekuću godinu (trošak bruto 2 plaće), prigodne nagrade (osobni primitci poput božićnice i regresa), troškovi prijevoza od mjesta stanovanja do mjesta rada te tijekom rada, troškovi opreme, troškovi osoblja za upravljanje projektom i administraciju, troškovi koordinacije žena, troškovi prijevoza za provođenje kontrola krajnjih korisnika, neizravni troškovi te troškovi kućanskih i osnovnih higijenskih potrepština za pružanje usluga krajnjim korisnicima, ukoliko je primjenjivo.“Kategorija neizravnih troškova iskazana je unutar standardne veličine jediničnih troškova povezane s uslugom pružanja potpore i podrške starijim i/ili nemoćnim osobama, riječ je o troškovima koji nisu izravno povezani ili se ne mogu izravno povezati s pojedinačnom aktivnošću predmetnog subjekta. Takvi bi troškovi uključivali administrativne troškove za koje je teško utvrditi točan iznos koji se može pripisati određenoj aktivnosti - npr. trošak računovodstva.2. Uputama za prijavitelje navedeni trošak je predviđen u okviru standardne veličine jediničnog troška, no nije određeno koliko će taj trošak iznositi. Na Prijavitelju je da sukladno realnim troškovima procijeni iznos takvog troška te isti isplaćuje u skladu s odredbama nacionalnog zakonodavstva i ostalih primjenjivih propisa. |
| 2. | Može li za kontrolu i koordinaciju rada žena na terenu biti angažiran vanjski stručnjak? Postoji li ograničenje u odnosu na iznos tog troška? | Sukladno točki 4.1.1. Uputa za prijavitelje u kojoj je navedeno sljedeće:„U vrijednost jediničnih troškova uključeni su i ne mogu se zasebno planirati ili potraživati sljedeći troškovi: troškovi plaće u iznosu minimalne plaće sukladno važećoj Uredbi Vlade RH o visini minimalne plaće za tekuću godinu (trošak bruto 2 plaće), prigodne nagrade (osobni primitci poput božićnice i regresa), troškovi prijevoza od mjesta stanovanja do mjesta rada te tijekom rada, troškovi opreme, troškovi osoblja za upravljanje projektom i administraciju, troškovi koordinacije žena, troškovi prijevoza za provođenje kontrola krajnjih korisnika, neizravni troškovi te troškovi kućanskih i osnovnih higijenskih potrepština za pružanje usluga krajnjim korisnicima, ukoliko je primjenjivo.“ Slijedom navedenog, troškovi koordinacije žena prihvatljivi su u sklopu standardne jedinice troškova u vezi pružanja usluge, a Prijavitelj sam odlučuje o rasporedu iznosa troškova za sve stavke, osim za trošak minimalne plaće pripadnica ciljne skupine koji je propisan nacionalnim zakonodavstvom. |
| 3. | Molimo Vas za odgovor na sljedeće pitanje što se tiče navedenih uputa:Za 2020. godinu utvrđeni su sljedeći iznosi za standardne veličine jediničnih troškova: a. Pružanje jednomjesečne usluge potpore i podrške starijim i / ili nemoćnim osobama od strane pripadnice ciljane skupine uz isporuku najmanje 6 paketa kućanskih i osnovnih higijenskih potrepština: 6.665,99 HRKb. Pružanje jednomjesečne usluge potpore i podrške starijim i / ili nemoćnim osobama od strane pripadnice ciljane skupine bez isporuke paketa kućanskih i osnovnih higijenskih potrepština: 6.003,56 HRK Da li smo u slučaju da se odlučimo za verziju A, znači standardnu veličinu 6.665,99 HRK obavezni točni iznos razlike u odnosu na verziju B 6.003,56 HRK što iznosi 662,43 HRK upotrijebiti za nabavu paketa kućanskih i osnovnih higijenskih potrepština ili su dopuštena odstupanja? | U slučaju potraživanja jedinične vrijednosti koja predviđa isporuku najmanje 6 paketa kućanskih i osnovnih higijenskih potrepština dokazi o pružanju usluga propisani su točkom 4.1.1. d. Uputa za prijavitelje. Vrijednost paketa nije propisana ovim Uputama.Međutim, skrećemo pozornost na članak 8.12. Priloga 1 Posebnih uvjeta: „Neovisno o načinu dokazivanja standardnih veličina jediničnih troškova iz stavka 8.10., u slučajevima sumnje na nepravilnost i/ili prijevaru, Posredničko tijelo razine 2 ima pravo izvršiti uvid u računovodstvene evidencije Korisnika/partnera te izvršiti uvid u svu prateću dokumentaciju povezanu s provedbom aktivnosti projekta sukladno stavku 17.4. Općih uvjeta.“ |